Carolina del Sur

Carolina del Sur ye un estáu del sureste de los Estaos Xuníos, el más oriental de la rexón conocida como Deep South. Llenda al norte con Carolina del Norte, al sureste col océanu Atlánticu, y al suroeste con Georgia, del que la separta'l ríu Savannah.

Carolina del Sur foi'l octavu estáu en ratificar la Constitución de los Estaos Xuníos, el 23 de mayu de 1788. Nel contestu de la Guerra de Secesión foi'l primer estáu que votó a favor de la secesión de la Xunión, el 20 d'avientu de 1860, y foi realmitíu, una y bones finara la guerra, como miembru de los Estaos Xuníos el 25 de xunu de 1868.

Carolina del Sur ye'l 40ᵘ estáu más estensu y el 23ᵘ más pobláu del país. Ta dividíu en 46 condaos, y la so capital ye Columbia, que tenía una población, en 2016, de 134.309 habitantes. El so nome vién-y del rei Carlos I d'Inglaterra, que yera rei cuando se formara la primer colonia na zona.

 Referencies 

 Enllaces esternos 

Categoría:Carolina del Sur
Categoría:Estaos d'Estaos Xuníos d'América